b"\n_START_ARTICLE_\nDawson City\n_START_SECTION_\nHist\xc3\xb2ria\n_START_PARAGRAPH_\nVa ser fundada per Joseph Francis Ladue el gener de 1897 rebent el nom en honor del ge\xc3\xb2leg canadenc George M. Dawson, qui va explorar i cartografiar la zona el 1887. Va ser la capital del territori del Yukon fins que el 1952 la seu es trasllad\xc3\xa0 a Whitehorse._NEWLINE_Abans de la seva fundaci\xc3\xb3 a la zona de Dawson hi vivien els amerindis H\xc3\xa4n de la Primera Naci\xc3\xb3 Tr\xe2\x80\x99ond\xc3\xabk Hw\xc3\xabch\xe2\x80\x99in el seu principal campament de pesca era Tr'och\xc3\xabk a la conflu\xc3\xa8ncia dels rius Klondike i Yukon. Tamb\xc3\xa9 hi ca\xc3\xa7aven ant. _NEWLINE_La febre d\xe2\x80\x99or de Klondike comen\xc3\xa7\xc3\xa0 el 1896 i tingu\xc3\xa9 com a conseq\xc3\xbc\xc3\xa8ncia el pas del campament de pesca amerindi a una ciutat nova de 40.000 habitants el 1898. El 1899, la febre d'or es va acabar i la ciutat davall\xc3\xa0 fins a 8.000 habitants i despr\xc3\xa9s fins a 5.000. Despr\xc3\xa9s de la segona Guerra Mundial Dawson arrib\xc3\xa0 a tenir nom\xc3\xa9s uns 600 habitants per\xc3\xb2 despr\xc3\xa9s va tornar a pujar per l'increment del preu de l'or i el turisme.\n_START_SECTION_\nClima\n_START_PARAGRAPH_\nT\xc3\xa9 un clima sub\xc3\xa0rtic. El mes m\xc3\xa9s c\xc3\xa0lid \xc3\xa9s juliol amb +15,6\xc2\xa0\xc2\xb0C i el m\xc3\xa9s fred \xc3\xa9s gener amb -26,7\xc2\xa0\xc2\xb0C. L'amplitud t\xc3\xa8rmica \xc3\xa9s molt alta: des de +34,7\xc2\xa0\xc2\xb0C (31 de maig de 1983) a -55,8\xc2\xa0\xc2\xb0C (11 de febrer de 1979). La precipitaci\xc3\xb3 anual \xc3\xa9s escassa de 324 litres."